סלבה ברזילאי

סלבדור (סלבה) ברזילאי (בפורטוגזית: Salvador "Salva" Barzellai; 28 בפברואר 1952 – 25 באוגוסט 2021) היה פרשן כדורגל, עיתונאי ספורט, מוזיקאי ושחקן תיאטרון ישראלי-ברזילאי.

== ביוגרפיה ==
ברזילאי נולד בריו דה ז'ניירו, ברזיל לרחל ואמיליו ברזילאי, השלישי מתוך 11 אחים. בשנת 1971 עלה לישראל עם תנועת הנוער "הבונים דרור - ברזיל" לקיבוץ ברור חיל שבדרום הארץ. עם עלייתו ארצה החל ברזילאי לימודי חינוך גופני במכון וינגייט. בסוף שנות ה-70 חבר יחד עם להקת ברור-חיל לזמר והמוזיקאי מתי כספי, וביחד העלו את המופע ארץ טרופית יפה, אשר התקיים ברחבי ישראל וצולם לרשות השידור ב-14 באוקטובר 1978.

שירת כחובש קרבי בצה"ל.

בשנת 1981 החל לימודי משחק ותיאטרון בסמינר הקיבוצים, וב-1982 היה לשחקן בית בתיאטרון הנגב והשתתף בין השאר בהצגות: "הקמצן", "המסע המופלא של הקרפד", "רביו איזה נוער", "דודי שמחה", ועוד. במהלך שנות ה-80 שיחק ברזילאי במספר תיאטראות מובילים בישראל, וביניהם הבימה ("תינוקות לילה" של א.ב יהושוע, בה גם ערך את הכוריאוגרפיה), תיאטרון באר שבע ("עקרונות הכתיבה"), תיאטרון יגאל אפרתי (פסטיבל עכו - "שחקני מילואים"). ב-1982 הקליט יחד עם חברו הקרוב אריק איינשטיין את השיר "בשבחי הסמבה" מתוך האלבום "יושב על הגדר", שם הוא מצר על הפסדה של נבחרת ברזיל במונדיאל 82'.

בשנת 1989 עבר ברזילאי להתגורר בתל אביב. באותה התקופה החל לעבוד ככתב במדור הספורט של העיתון "מעריב", בו עבד עד 1994.

ב-1990 החל לעבוד בערוץ הספורט בתוכנית היומית "חמש על האש" בשיתוף ערן בן-זאב ומירי נבו. במהלך שנות עבודתו בערוץ הספורט ראיין ברזילאי שחקנים ומאמנים רבים מובילים מרחבי העולם, וביניהם רונאלדו, חיים רביבו, לואיס פליפה סקולארי וחברו הקרוב רומאריו.

בין השנים 1994–2005 כתב טורים שבועיים ומאמרי דעה למדור הספורט של "ידיעות אחרונות".

מ-2005 החל ברזילאי לעבוד כפרשן בערוצי הספורט של חברת צ'רלטון, עבורם הוא סיקר את ליגת העל הברזילאית, ליגת העל הפורטוגלית, גביע הליברטדורס, הליגה האירופית, ליגת האומות ואת גביעי קופה אמריקה בכדורגל השונים (קופה אמריקה 1995 - קופה אמריקה 2021).

לאורך השנים סיקר ברזילאי שמונה גביעי עולם בכדורגל עבור ערוצי התקשורת השונים (איטליה 1990, ארצות הברית 1994, צרפת 1998, יפן וקוריאה 2002, גרמניה 2006, דרום אפריקה 2010, ברזיל 2014 ורוסיה 2018).

== חיים אישיים ==
ברזילאי היה נשוי להילה, אב לשני ילדים וסב לשלושה נכדים.

נפטר ב-25 באוגוסט 2021, בגיל 69, לאחר שחלה במחלת נגיף הקורונה.

== גלריה ==
<gallery>
קובץ:Salvascolary.jpg|סלבה ברזילאי ומאמן נבחרת ברזיל, לואיס פיליפה סקולארי במונדיאל יפן 2002
קובץ:Salvarevivo.jpg|סלבה ברזילאי וחיים רביבו באימון נבחרת ישראל, 1995
קובץ:Salvagalcosta.jpg|סלבה ברזילאי אלי ישראלי וגל קוסטה, 1992
קובץ:Salvaronaldo.jpg|סלבה ברזילאי עם רונלדו במחנה נבחרת ברזיל ביפן 2002
קובץ:Salvaarik.jpg|סלבה ברזילאי ואריק איינשטיין 1994
קובץ:ARISSALVA.jpg|קדם אירוויזיון 1987 סלבה ברזילאי (בצהוב) ואריק סיני
קובץ:Salva romrio.jpg|רומאריו וסלבה ברזילאי מקליטים את שיר האליפות של נבחרת ברזיל למונדיאל 1994
קובץ:David salva.jpg|סלבה ברזילאי ודויד ברוזה במצדה, 1997
קובץ:KAKASALVA.jpg|קאקה וסלבה ברזילאי, 2002 יפן
קובץ:LEOSALVA.jpg|לאונרדו וסלבה ברזילאי, 2001
</gallery>

==קישורים חיצוניים==

* ארכיון הכתבות של [https://sport1.maariv.co.il/author/סלבה+ברזילאי/ סלבה ברזילאי] באתר ספורט1 ומעריב
* 
* 
* 
* [https://www.facebook.com/watch/?v=2070758283245037 כתבה ברשת OG LOBO הברזילאית על סלבה ברזילאי], המוסד לקשרי ברזיל-ישראל
* , מערוץ הספורט
* , מ-ONE
* [http://www.one.co.il/VOD/Play/22671/סלבה-ברזילאי-בשעשועון-לקראת-שאלקה סלבה ברזילאי בשעשועון], באתר ONE
* 
* 

==הערות שוליים==

קטגוריה:ישראלים ילידי ברזיל
קטגוריה:עולים בשנות ה-1970
קטגוריה:פעילים ציונים בברזיל
קטגוריה:עיתונאי ספורט ישראלים
קטגוריה:זמרים ישראלים
קטגוריה:ברור חיל: אישים
קטגוריה:בוגרי המכללה האקדמית בווינגייט
קטגוריה:בוגרי סמינר הקיבוצים
קטגוריה:אישים הקבורים בבית העלמין הדרום
קטגוריה:ישראלים שנולדו ב-1952
קטגוריה:ישראלים שנפטרו במגפת הקורונה
קטגוריה:ישראלים שנפטרו ב-2021